
Către
BIROUL PERMANENT AL CAMEREI DEPUTAŢILOR



[bookmark: _Hlk146030669]Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.75/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, trimis Comisiei pentru muncă şi protecţie socială, Comisiei pentru buget, finanţe şi bănci şi Comisiei pentru industrii şi servicii pentru examinare pe fond, în procedură de urgenţă, cu adresa nr. PLx 626/2023 din 23 octombrie 2023.


	VICEPREŞEDINTE,
Éva-Andrea Csép
	PREŞEDINTE,
Bogdan – Iulian Huţucă


	PREŞEDINTE,
Sándor Bende

PLx 626/2023 

	
RAPORT COMUN
[bookmark: _Hlk146028541]asupra proiectului de Lege privind aprobarea Ordonanţei de urgenţă a Guvernului nr.75/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile


În temeiul art.95 şi 117 alin.(3) din Regulamentul Camerei Deputaţilor, republicat, Comisia pentru muncă şi protecţie socială, Comisia pentru buget, finanţe şi bănci şi Comisia pentru industrii şi servicii au fost sesizate, prin adresa nr. PLx 626/2023 din 23 octombrie 2023, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.75/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile.

Proiectul de lege a fost adoptat de Senat, în calitate de primă Cameră sesizată, în şedinţa din 18 octombrie 2023.

Proiectul de lege are ca obiect de reglementare aprobarea Ordonanţei de urgenţă a Guvernului nr.75/2023, prin care se instituie modificarea şi completarea Ordonanţei de urgenţă a Guvernului nr.166/2022, în sensul extinderii programelor operaţionale în derulare care să contribuie la finanţarea măsurilor pentru acordarea sprijinului necesar populaţiei vulnerabile pentru compensarea preţului la energie cu finanţare din fonduri externe nerambursabile. 
Astfel, sumele necesare vor fi asigurate din fonduri europene, atât prin Programul operaţional „Capital Uman”, Programul operaţional Regional şi Programul operaţional „Capacitate administrativă”, cât şi prin Programul operaţional Infrastructură Mare 2014-2020, precum şi Programul operaţional Competitivitate 2014- 2020, în limita economiilor care sunt identificate la nivelul acestor programe. Bugetul măsurii temporare Sprijin pentru compensarea preţurilor la energie destinat categoriilor de persoane vulnerabile a fost stabilit la 4 miliarde de lei. Cardurile de energie aflate în circulaţie, respectiv peste 1,6 milioane, au fost alimentate cu tranşe în valoare de 700 de lei pentru fiecare beneficiar.

La întocmirea prezentului raport comun, cele trei comisii au avut în vedere: 
· avizul favorabil al Consiliului Legislativ (nr.869/20.09.2023)
· avizul favorabil al Consiliului Economic şi Social (nr.6310/20.09.2023)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/699/31.10.2023)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/566/06.11.2023).

În conformitate cu prevederile Regulamentului Camerei Deputaţilor, republicat, comisiile au dezbătut proiectul de lege în şedinţe separate. 

La şedinţa Comisiei pentru industrii şi servicii, din data de 11 decembrie 2023, au participat deputaţii conform propriei liste de prezenţă. 
[bookmark: _Hlk146096738]În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, dl Bogdan Pășcuț – Secretar de Stat în cadrul Ministerului Investiţiilor şi Proiectelor Europene.

La şedinţa Comisiei pentru buget, finanţe şi bănci, din data de 6 februarie 2024, au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitatea voturilor exprimate, adoptarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, dna Andreea Anamaria Naggar – Secretar de Stat în cadrul Ministerului Investiţiilor şi Proiectelor Europene.

La şedinţa Comisiei pentru muncă şi protecţie socială, din data de 13 februarie 2024, au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, dna Andreea Anamaria Naggar – Secretar de Stat în cadrul Ministerului Investiţiilor şi Proiectelor Europene.

În raport cu obiectul şi conţinutul său, proiectul de lege face parte din categoria legilor ordinare.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

În consecință, în urma finalizării dezbaterilor asupra proiectului de lege şi a documentelor conexe, membrii celor trei comisii au hotărât să transmită plenului Camerei Deputaţilor prezentul raport comun de adoptare a proiectului de lege în forma adoptată de Senat.



	VICEPREŞEDINTE,
Éva-Andrea Csép
	PREŞEDINTE,
Bogdan–Iulian Huţucă


	PREŞEDINTE,
Sándor Bende







	SECRETAR,
Dan-Constantin Şlincu







	SECRETAR,
Iulius-Marian Firczak
 
	SECRETAR,
Denisa-Elena Neagu


	Întocmit,
Şef birou Lidia Vlădescu
Consilier parlamentar
Sorina Szabo

	
Şef serviciu Giorgiana Ene
Consilier parlamentar
Alexandra Pelea
	
Şef birou Cristina Neicu
Consilier parlamentar
Alexandra Zorilă

